En 22-årig mand med for meget alkohol i blodet pløjede natten til lørdag ind i en modkørende samt parkeret bil og flere stakitter.

Nordjyllands Politi sigtede natten til lørdag en 22-årig mand for spirituskørsel. Ved 23.50 tiden fredag aften fik de en melding om, at han havde påkørt en modkørende bil, hvori der sad en 51-årig kvinde, en parkeret bil, et plankeværk og et stakit. Hverken kvinden i den modkørende bil eller den 22-årige kom noget til. Køreturen fik sin ende i en have på Bindslevvej i Tversted. Politiet udtog en blodprøve og fandt altså fremt til, at manden var spirituspåvirket.